Anno ab incarnatione Domini nostri Jesu Christi M. centeximo vigeximo septimo, undecimo kalendas decembris, indicio sexta. Monasterio Sancti Petri, quod est situm et constructum in loco Cluneti, nos Obertus marchio, filius cujusdam item Oberti, et Berta, quæ et Adælasia jugalis, filia cujusdam Darnadi, et Wilielmus atque Aledran et Bernardus, Riprandus, et Obertus, pater et filii, qui et quæ professi sumus ex natione nostra lege vivere Salica, ipso namque jugale et genitori nostro nobis consentiente et subter confirmante, offertor et donatores, offertis et donatrix prædicto monasterio, presentes presentibus diximus: quisquis in sanctis ac in venerabilibus locis ex suis aliquid contulerit rebus, juxta Auctoris vocem, «in hoc seculo centuplum accipiet, et insuper, quod melius est, vitam possidebit æternam.» Ideoque nos qui supra jugales, simul cum filiis nostris, donamus et cædimus atque offersionem facimus a presenti diæ in eodem monasterio pro animarum nostrarum atque genitorum nostrorum mercedæ. Hii sunt de nostris juris rebus et portionibus in loco et fundo Ocimiani pæcia una de sediminæ, per mensuram juxtam jugera tres et perticæ jugiales quattuor, atque pæcia una de bosco cum aræis suarum juris nostris insimul tenente, quod esse videtur jugera decem et octo et perticæ jugiales octo, et jacet a loco qui nominatur Moneta, usque in Turiscina et usque in Paludo. Item in eodem loco Ocimiani similiter de nostris rebus juris inter vites et prata atque terra aratoria, per mensuram justa[m] jugera tredecim et perticæ jugiales quattuor, quod est super totum modia centum. Insuper donamus atque cædimus in predicto monasterio totam illam decimam, scilicet de omnibus fructibus illis, quibus ex nostris justis laboribus sine contradictione dare potuerimus in Ocimiano et in Pomaro, atque in Sancto Salvatore, sive in Lugo, vel in Congiago, et in omnibus aliis nostris locis de nonis partibus, item decimam dare omnia in integrum. In hac donatione et offersione domnus Stephanus, prior de Castellito, receptor fuit a parte predicti monasterii, eo videlicet ordine ut supradicta pecia de sedimine monasterium Sanctæ Dei genitricis virginis Mariæ atque Sancti Petri seu et Sanctæ Crucis, in sanctificationæ et honoræ ipse prior Stephanus adjutor et operator ad hædificandum et componendum fieri debet; et ibi monachos et rectores mittere debet, ita ut diligenter ut quantum potuerit exerceatur. Quam autem supra istam pecia de sedimine et de bosco insimul tenente, atque de vitibus sive de pratis, seu et de terris arabilibus, simul cum predictis decimis et omnibus rebus juris nostris superius dictis, unacum accessionibus et ingressibus seu cum superioribus et inferioribus earum rerum, qualiter superius legitur, in integrum, ab hac die in predicto monasterio donamus, cædimus atque conferimus, et per presentem cartulam offersionis ibi habendum confirmamus; et faciat pars ipsius monasterii aut cui pars monasterii dederit jure proprietario nomine quicquid voluerit, sine nostra et heredum ac proheredum nostrorum contradictione et repetitione. Si quis vero, quod futurum esse non credo, si nos qui supra jugales (quod absit!), aut ullus de heredibus nostris ac proheredibus seu quislibet obposita persona contra hanc cartulam offersionis ire quandoque temptaverimus aut eam per quosvix ingenium infrangere quesierimus, tunc inferamus ad illam partem contra quam exinde litem intulerimus, multa quæ est pena auri optimi uncias centum, argenti ponderas ducenti, et quod repetie[r]imus et vindicare non valeamus, sed presens hæc cartula offersionis diuturnis temporibus firma permaneat atque persistat inconvulsa, constipulatione subnixa; et a nobis qui supra jugalibus nostrisque heredibus ac proheredibus qualiter superius legitur, in integrum, ab omni homine defensare. Quod si defendere non poterimus aut si nobis exinde aliquid per quosvix ingenium subtraere quæsierimus, tunc in duplum suprascripta rex parti predicti monasterii restituamus, sicut pro tempore fuerint meliorate aut valuerint per extimationem in consimilibus locis. Et nec nobis liceat ullo tempore nolle quod voluimus, sed quod a nobis semel factum vel quod scriptum est inviolabiliter conservare promittimus, constipulatione subnixa. Hanc enim cartulam offertionis paginæ Otonis notarii et judicis manu conscribere rogavimus, in qua subter confirmans, testibusque confirmans optulit roborandam. Actum infra castrum predicti Ocimiani feliciter. Signa manuum suprascriptorum jugalium et filiorum, qui hanc cartam offersionis pro animarum suarum mercede fieri rogaverunt. Et ipse Obertus marchio, qui ad eandem conjugem suam atque ad filios suos consensit, ut supra. Signa manuum Otonis Nanis de Trivilla, et Beri de Paxiliano, et Ugonis Merenza, Rainaldi, et Oberti de Gamundio. Fulco de Forio, Wilielmus de Ovilla, Johannes Pizo, milites et vassali ipsius marchisi inde fuerunt testes. Ego qui supra Oto notarius et judex scriptor hujus cartule offersionis post traditam complevi et tradidi.